CELEX: 62009CA0530
Language: sk
Date: 2011-10-27 00:00:00
Title: Vec C-530/09: Rozsudok Súdneho dvora (prvá komora) z  27. októbra 2011 (návrh na začatie prejudiciálneho konania, ktorý podal Wojewódzki Sąd Administracyjny w Poznaniu — Poľská republika) — Inter-Mark Group sp. z o.o., sp. komandytowa w Poznaniu/Minister Finansów (DPH — Smernica 2006/112/ES — Článok 52 písm. a) a článok 56 ods. 1 písm. b) a g) — Miesto zdaniteľných plnení — Daňový hraničný ukazovateľ — Vývoj, nájom a montáž veľtrhových stánkov)

17.12.2011   
            
            
               SK
            
            
               Úradný vestník Európskej únie
            
            
               C 370/11
            
         Rozsudok Súdneho dvora (prvá komora) z 27. októbra 2011 (návrh na začatie prejudiciálneho konania, ktorý podal Wojewódzki Sąd Administracyjny w Poznaniu — Poľská republika) — Inter-Mark Group sp. z o.o., sp. komandytowa w Poznaniu/Minister Finansów
   (Vec C-530/09) (1)
   
   (DPH - Smernica 2006/112/ES - Článok 52 písm. a) a článok 56 ods. 1 písm. b) a g) - Miesto zdaniteľných plnení - Daňový hraničný ukazovateľ - Vývoj, nájom a montáž veľtrhových stánkov)
   2011/C 370/15
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Wojewódzki Sąd Administracyjny w Poznaniu
   
      Účastníci konania pred vnútroštátnym súdom
   
   
      Žalobkyňa: Inter-Mark Group sp. z o.o., sp. komandytowa w Poznaniu
   
      Žalovaný: Minister Finansów
   
      Predmet veci
   
   Návrh na začatie prejudiciálneho konania — Wojewódzki Sąd Administracyjny — Výklad článku 52 písm. a) a článku 56 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Určenie miesta daňovej povinnosti — Kvalifikovanie hospodárskej činnosti ako doplnkovej služby k činnostiam v oblasti kultúry, umenia, športu, vedy, vzdelávania, zábavy alebo im podobnej alebo ako reklamnej služby — Prenájom veľtrhových stánkov vystavovateľom
   
      Výrok rozsudku
   
   Smernica Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že poskytovanie služieb, ktoré spočíva vo vývoji, časovo obmedzenom poskytnutí a prípadne doprave a montáži veľtrhových alebo výstavných stánkov pre zákazníkov, ktorí predstavujú svoje tovary alebo svoje služby počas veľtrhov a výstav, môže patriť do pôsobnosti:
   
               —
            
            
               článku 56 ods. 1 písm. b) tejto smernice, ak je tento stánok zostavený alebo sa používa na reklamné účely,
            
         
               —
            
            
               článku 52 písm. a) uvedenej smernice, ak sa uvedený stánok vyvíja a poskytuje pre veľtrh alebo výstavu s témou kultúry, umenia, športu, vedy, vzdelávania, zábavy alebo podobných aktivít, alebo ide o stánok, ktorý zodpovedá modelu, ktorému organizátor veľtrhu alebo výstavy určil tvar, rozmer, zloženie materiálu alebo vzhľad,
            
         
               —
            
            
               článku 56 ods. 1 písm. g) tej istej smernice, ak odplatné časovo obmedzené poskytnutie materiálnych prvkov predstavujúcich predmetný stánok predstavuje rozhodujúci prvok uvedeného plnenia.
            
         
      (1)  Ú. v. EÚ C 63, 13.3.2010.